Betalingssatser i barnehage

Makspris for opphold i barnehage er 3 000 kroner i måneden. Pris for mat kommer i tillegg. Har du flere barn i barnehagen eller lav inntekt kan du få en lavere pris. Du trenger ikke søke om søskenmoderasjon.

1. Hvis du har mer enn ett barn i barnehage i samme kommune, skal kommunen sørge for at du får redusert foreldrebetaling (søskenmoderasjon). Du skal få søskenmoderasjon uavhengig av om barna går i forskjellige barnehager. Reduksjonen for andre barnet er 30 prosent. For det tredje barnet og eventuelt flere barn, er barnehagen gratis.
2. I tillegg betales det en egenandel for kost, kr. 328,- pr. mnd. for 100 % plass i kommunal barnehage. Egenandel for kost varierer i private barnehager.
3. Det betales for 11 mnd. Juli er betalingsfri.

Søknad om redusert foreldrebetaling

Det er kommunen som barnehagemyndighet som har ansvaret for ordningen. Både kommunale og private barnehager omfattes av ordningen.

Hvem kan få redusert foreldrebetaling?

* Ingen husholdning skal måtte betale mer enn 6 % av inntekten for en barnehageplass
* Husholdninger med en samlet inntekt under 550 000

Gratis kjernetid

Alle 2-, 3-, 4-, og 5 åringer, og barn med utsatt skolestart, som bor i husholdninger med lav inntekt, har rett til å få 20 timer gratis oppholdstid i barnehage per uke.

Fra 1. august 2023 er inntektsgrensen 615 590.

Søknadsfrist

* 1. juni for å få redusert foreldrebetaling fra august
* Søknader om redusert foreldrebetaling og gratis kjernetid behandles ellers fortløpende
* Vedtak har ikke tilbakevirkende kraft
* Søknaden gjelder for ett barnehageår av gangen

Hvilke inntekter skal regnes med?

* Foreldrebetalingen beregnes ut fra husholdningens samlede skattepliktige kapital- og person inntekt som kommer frem av siste kjente skattemelding
* Som en husholdning regnes ektefeller, registrerte partnere og samboere. Som samboere regnes to ugifte personer over 18 år som bor sammen, og som har bodd sammen i et ekteskapslignende forhold i minst tolv av de siste atten månedene, eller har felles barn.
* Bor et barn fast hos begge foreldrene, skal foreldrebetalingen beregnes ut fra inntekten der barnet er folkeregistrert

Elektronisk søknad finner du på Bamble kommunes hjemmesider. [www.bamble.kommune.no](http://www.bamble.kommune.no)